  Анжелика Тихонова корреспондент 12-тӥ коньывуонэ Удмуртиын коронавирус инфекциен 320 выль черламъёсты пусйизы. Висьыны усемъёс пӧлын 23 пиналъёс но 65 арессэс ортчем 77 арлыдоос. Со сярысь элькунысь оперативной штаб ивортӥз. Диагноззы Ижкарын 150 улӥсьёслэн зэмаз, Сарапул ёросын – 33, Сарапулын – 20, Эгра, Можга ёросъёсын – быдэн 18, Можгаын – 17, Вотка, Ува ёросъёсын – быдэн 13, Глазкарын, Сьӧлта ёросын – быдэн сизьым, Балезино ёросын – куать, Кияса ёросын – вить, Грак, Камбарка ёросъёсын – быдэн ньыль, Дэбес ёросын – куинь, Глаз, Кез ёросын – быдэн одӥг. 220 адями йӧназ. 30 мурт кулӥз. Кышномуртъёслы 52, 54, 67, кыкезлы 69, 74, 75, 76, 78, 80, 81, кыкезлы 83, 84, кыкезлы 85, 91, 93, 94 арес вал, воргоронъёслы – 43, 49, 61, кыкезлы 63, 67, 68, 69, 71, 76, 81 арес Туннэ нуналлы Удмуртиын коронавирусэн черлан 56 сюрс 925 учыр лабораториосын зэматэмын. 45 сюрс 651 адями йӧназ, 2 сюрс 325 мурт улонысь кошкиз. Та дыре 591 висисьёслэн тазалыксы секыт лыдъяське. Оглом элькунын коронавируслы 1 миллион 834 сюрс 778 эскеронъёс ортчытӥзы ни, берло нуналскын – 4 сюрс 426. Коронавирус инфекцилэсь прививка 415 сюрс 318 адями пуктӥз, со пӧлысь 331 сюрс 738 мурт кыкетӥ компонентсэ но басьтӥз ни. Одӥг компонентъем «Спутник Лайт» вакцинаен прививка 52 сюрс 690 мурт пуктӥз. Тегъёс: Тазалык Ижкар Удмуртия коронавирус  